《和赠知宫》
宋代·王洋

洞门九锁是天关，出世那知在世间。
行客冲烟排洞户，主人失足到人寰。
饱餐蔬笋弃朝暮，便与孤云结往还。
因为群仙作家主，却应我到胜君闲。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。